open-index/open-wikipedia-markdown huggingface dataset:
ตลาดบางแค

**ตลาดบางแค** หรือ **ตลาดสดบางแค** เป็นตลาดสดขนาดใหญ่ เก่าแก่และยาวนานแห่งหนึ่งของกรุงเทพมหานครและฝั่งธนบุรี จุดเริ่มต้นตั้งอยู่ที่ ซอยเพชรเกษม 39/1 (ชุมชนแสงหิรัญ) ในแขวงบางหว้า เขตภาษีเจริญ กรุงเทพมหานคร ข้ามคลองราชมนตรีเข้าสู่พื้นที่แขวงบางแค เขตบางแค กรุงเทพมหานคร และ พื้นที่บริเวณตลาดสดบางแคนี้ไปสิ้นสุดตรงทางแยกบางแค (ถนนบางแค) ในแขวงบางแค เขตบางแค กรุงเทพมหานคร 

ตลาดบางแค มีจุดกำเนิดจากการที่พื้นที่ตรงนี้เป็นชุมชนมาแต่ดั้งเดิม และเป็นเส้นทางสัญจรไปมาของผู้คนโดยเรือผ่านทางคลองภาษีเจริญ และคลองบางแค จึงมีการค้าขายกันเป็นวิถีชีวิต ต่อมาในยุคก่อนพุทธศักราช 2500 รัฐบาลโดย จอมพลแปลก พิบูลสงคราม นายกรัฐมนตรีมีนโยบายต้องการให้กรุงเทพมหานครมีความสวยสะอาด มีระเบียบวินัย หลวงพรหมโยธี นายกเทศมนตรีพระนคร ได้กวดขันให้แม่ค้าหาบเร่ตามสถานที่ต่าง ๆ ในกรุงเทพฯ เช่น ท้องสนามหลวง, ลานพระบรมรูปทรงม้า ย้ายมาขาย ณ ที่แห่งใหม่ เช่น สะพานเทเวศน์, ท่าเตียน, ถนนวรจักร, หน้าโรงไฟฟ้าสามเสน รวมถึง ณ ที่แห่งนี้ด้วย

ซึ่งตลาดสดบางแคมีของขายมากมาย เช่น ผัก, ผลไม้, ขนมหวาน, ข้าวแกงต่าง ๆ ฯลฯ

ในปี พ.ศ. 2555 มีการก่อสร้างรถไฟฟ้ามหานคร สายเฉลิมรัชมงคล (รถไฟฟ้ามหานคร สายสีน้ำเงิน) ซึ่งจะมีการก่อสร้างสถานีบางแคบริเวณตลาดแห่งนี้ ทำให้ผู้ค้าขายและผู้อยู่อาศัยได้รวมตัวกันคัดค้านการก่อสร้าง

## ตลาดแยกย่อยและห้างสรรพสินค้าในตลาดสดบางแค
*ห้างวันเดอร์บางแค แขวงบางแค เขตบางแค
*ตลาดใหม่บางแค แขวงบางแค เขตบางแค
*ตลาดบางแคราม 1 แขวงบางแค เขตบางแค
*ตลาดสดแสงฟ้า 5 แพะ แขวงบางแค เขตบางแค
*ตลาดใหม่ ธนาคม บางแค แขวงบางแค เขตบางแค
*ตลาดน้ำวัดนิมมานรดี แขวงบางหว้า เขตภาษีเจริญ

## อ้างอิง

## แหล่งข้อมูลอื่น
*

หมวดหมู่:ตลาดในกรุงเทพมหานคร
หมวดหมู่:สิ่งก่อสร้างในเขตภาษีเจริญ
หมวดหมู่:สิ่งก่อสร้างในเขตบางแค
ชะมดแผงสันหางดำ

**ชะมดแผงสันหางดำ** (, )  เป็นชะมดชนิดหนึ่ง 

มีรูปร่างและลักษณะคล้ายคลึงกับชะมดแผงหางปล้อง (*V. zibetha*) แต่ต่างกันที่บริเวณหาง โดยหางของชะมดแผงสันหางดำจะมีลายขวางสีดำบริเวณด้านบนของหางลากยาวมาจากโคนหางถึงปลายหาง ทำให้ปล้องหางไม่แยกขาดจากกันเหมือนชะมดแผงหางปล้อง ปลายหางมีสีดำและมีลายจุดสีดำกระจายไปทั่วตัว

มีความยาวลำตัวและส่วนหัว 72-85 เซนติเมตร ความยาวส่วนหาง 30-36.9 เซนติเมตร น้ำหนักประมาณ 8-9 กิโลกรัม

มีการกระจายพันธุ์อยู่ทั่วไปในภูมิภาคเอเชียตะวันออกเฉียงใต้ สามารถอาศัยอยู่ได้ในป่าหลากหลายประเภท ทั้งป่าสมบูรณ์ และตามสวนเกษตรกรรมต่าง ๆ เช่น สวนยางพารา หรือสวนปาล์มน้ำมัน แต่ส่วนมากมักพบเห็นตามพื้นที่ที่มีความสูงตั้งแต่ 80-200 เมตร จากระดับน้ำทะเล โดยปกติแล้วมักอาศัยและหากินตามลำพัง ยกเว้นในฤดูผสมพันธุ์หรือเลี้ยงดูลูกอ่อน จะอยู่ด้วยกันเป็นคู่

จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535 

## อ้างอิง

## แหล่งข้อมูลอื่น

หมวดหมู่:วงศ์ชะมดและอีเห็น
หมวดหมู่:สัตว์ป่าคุ้มครอง
คาตาโนะ

**คาตาโนะ** () เป็นนครที่ตั้งอยู่ทางทิศตะวันออกเฉียงเหนือในจังหวัดโอซากะ ประเทศญี่ปุ่น คาตาโนะได้รับการจัดตั้งเป็นเทศบาลนครเมื่อวันที่ 3 พฤศจิกายน ค.ศ. 1971 มีขนาดพื้นที่ทั้งสิ้น 25.55 ตารางกิโลเมตร ในวันที่ 1 กุมภาพันธ์ ค.ศ. 2023 มีจำนวนประชากร 74,671 คน

## อ้างอิง

## แหล่งข้อมูลอื่น
* 
*  

หมวดหมู่:นครในจังหวัดโอซากะ
องค์การสะพานปลา

**องค์การสะพานปลา** () เป็นรัฐวิสาหกิจ สังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2496 ตามพระราชบัญญัติจัดระเบียบกิจการแพปลา พ.ศ. 2496 ซึ่งประกาศในราชกิจจานุเบกษา เมื่อวันที่ 20 มกราคม พ.ศ. 2496 มีผลบังคับใช้ในวันถัดมา เพื่อดำเนินการเกี่ยวกับสะพานปลา ตลาดสินค้าสัตว์น้ำ และอุตสาหกรรมประมง โดยในระยะแรกได้รับโอนกิจการแพปลา ของกรมการประมง มาจัดตั้งเป็นนิติบุคคลใน ปี พ.ศ. 2568 พลโท นุกูล นรฉันท์ เป็นประธานกรรมการ

## การดำเนินงาน
องค์การสะพานปลา เป็นรัฐวิสาหกิจที่มีรายได้จากการจำหน่ายสัตว์น้ำ น้ำมันเชื้อเพลิงสำหรับชาวประมง และค่าบริการ ค่าธรรมเนียมต่างๆ โดยรายได้ส่วนใหญ่มากจากค่าบริการ ค่าธรรมเนียม (95.2 ล้านบาท) และการจำหน่ายสินค้าสัตว์น้ำและผลิตภัณฑ์แปรรูป (92.1 ล้านบาท) รวมมูลค่ารายได้ในปี พ.ศ. 2553 จำนวน 320 ล้านบาท แต่องค์การสะพานปลา มีรายจ่ายประจำในการบริหารและการดำเนินงานกว่า 174 ล้านบาท รวมแล้วในปี พ.ศ. 2553 มีกำไรสุทธิจำนวน 1.18 ล้านบาท

องค์การสะพานปลา ได้รับรางวัลรัฐวิสาหกิจดีเด่น ประจำปี 2563

### สะพานปลา
องค์การสะพานปลา มีอำนาจจัดตั้งสะพานปลา โดยการอนุมัติจากคณะรัฐมนตรี และประกาศในราชกิจจานุเบกษา ปัจจุบันมีสะพานในความดูแลขององค์การสะพานปลา จำนวน 4 แห่ง ได้แก่
# **สะพานปลากรุงเทพ** เป็นท่าเทียบติดแม่น้ำเจ้าพระยา ตั้งอยู่ในซอยเจริญกรุง 62 ตรงข้ามวัดสุทธิวราราม ก่อตั้งในปี พ.ศ. 2496 เป็นตลาดกลางในการประมูลซื้อขายแลกเปลี่ยนสัตว์น้ำแหล่งสำคัญของกรุงเทพมหานคร 
# **สะพานปลาสมุทรปราการ** ตั้งอยู่ที่ตำบลท้ายบ้าน อำเภอเมืองสมุทรปราการ จังหวัดสมุทรปราการ ก่อตั้งเมื่อวันที่ 1 กรกฎาคม พ.ศ. 2525
# **สะพานปลาสมุทรสาคร** ริมแม่น้ำท่าจีน ถนนวิเชียรโชฎก ตำบลมหาชัย อำเภอเมืองสมุทรสาคร จังหวัดสมุทรสาคร ก่อตั้งเมื่อเดือนเมษายน พ.ศ. 2511 เป็นสะพานที่ใหญ่เป็นลำดับ 2 รองจากสะพานปลากรุงเทพ 
# **สะพานปลานครศรีธรรมราช** ตั้งอยู่ที่ตำบลปากพนัง อำเภอปากพนัง จังหวัดนครศรีธรรมราช ก่อตั้งในปี พ.ศ. 2547

### ท่าเทียบเรือประมง
องค์การสะพานปลา มีสำนักงานท่าเทียบเรือประมง ในความดูแลจำนวน 14 แห่ง ได้แก่
* ระนอง
* หัวหิน
* อ่างศิลา
* ตราด
* ปราณบุรี
* สงขลา 1
* สงขลา 2
* นราธิวาส
* ชุมพร
* ชุมพร หลังสวน
* สตูล
* สุราษฎร์ธานี
* ภูเก็ต
* ปัตตานี

## อ้างอิง

หมวดหมู่:รัฐวิสาหกิจไทย
หมวดหมู่:กระทรวงเกษตรและสหกรณ์
หมวดหมู่:องค์การที่ก่อตั้งในปี พ.ศ. 2446
หมวดหมู่:การประมง
หมวดหมู่:หน่วยงานของรัฐบาลไทยในเขตสาทร
วัดศรีโคตรบูร

**วัดศรีโคตรบูร** หรือ ** วัดพระธาตุศรีโคดตะบอง** ตั้งอยู่ริมแม่น้ำโขง ห่างจากตัวเมืองท่าแขกประมาณ 6 กิโลเมตร วัดศรีโคตรบูรเป็นวัดที่สร้างขึ้นในสมัยที่ยังใช้ชื่อว่าเมืองศรีโคตรบูร ภายในเป็นที่ตั้งขององค์พระธาตุ โดยชาวบ้านเชื่อกันว่าสร้างขึ้นในสมัยพระเจ้านันทะแสนแห่งเมืองศรีโคตรบูรต่อมาได้รับการบูรณะครั้งแรกในสมัยพระเจ้าไชยเชษฐาธิราช ในช่วงงานเทศกาลสงกรานต์และปีใหม่ชาวบ้านจะจัดงานวัดอย่างยิ่งใหญ่บริเวณลานวัดและทำบุญเหมือนประเทศไทย นอกจากนี้ภายในวิหารมีพระพุทธรูปองค์ใหญ่ โดยเจ้าอนุวงศ์เป็นผู้สร้างไว้
thumb|rightวัดศรีโคตรบูรใน ส ป ป ลาว|วัดศรีโคตรบูร

## อ้างอิง

* That Sikhottabong เข้าถึงได้จาก: http://www.culturalprofiles.net/laos/units/475.html
* Boun That Sikhottabongเข้าถึงได้จาก http://www.culturalprofiles.net/laos/units/731.html

ศรีโคตรบูร
หมวดหมู่:แขวงคำม่วน
รายชื่อประเทศที่เป็นเกาะ

thumb|350px|ประเทศที่ตั้งอยู่บนเกาะทั้งหมด
thumb|350px|ประเทศที่ไม่มีพรมแดนทางบก

ด้านล่างนี่เป็น**รายชื่อ[[ประเทศที่เป็นเกาะ]]** เกาะ หมายถึง ผืนดิน (ขนาดเล็กกว่าทวีป) ที่ล้อมรอบด้วยน้ำ ประเทศเกาะจำนวนมากครอบคลุมกลุ่มเกาะ ดังเช่นในกรณีของสหพันธรัฐไมโครนีเชียและฟิลิปปินส์ (ซึ่งประกอบด้วยเกาะนับหลายพันเกาะ) ประเทศเกาะอื่น ๆ เพียงประกอบด้วยเกาะ ๆ เดียว เช่น นาอูรู บางประเทศเกาะที่ประกาศไม่ได้รับการยอมรับเป็นสากลว่ามีเอกราชทางการเมือง มีการถกเถียงถึงสถานภาพของออสเตรเลีย แม้มักถูกพิจารณาว่าเป็นทวีปออสเตรเลีย แต่ก็ยังมีการเรียกว่าเป็นเกาะอยู่บ่อยครั้ง และไม่มีพรมแดนทางบก

## รายชื่อ

### เขตสังกัดและภูมิภาคอื่นที่โดดเด่น

## อ้างอิง

## แหล่งข้อมูลอื่น
* Small Island Developing States Network (UN) 

*
หมวดหมู่:เกาะ
รายชื่อศูนย์การค้าในประเทศไทย

**รายชื่อศูนย์การค้าในประเทศไทย** หน้านี้เป็นบทความที่รวบรวมรายชื่อศูนย์การค้า (shopping complex, shopping center) ขนาดใหญ่ที่อยู่ในประเทศไทย (พื้นที่ใช้สอย 8,000 ตารางเมตรขึ้นไป) ที่เปิดทำการอยู่ในปัจจุบัน โดยเรียงตามรายชื่อจังหวัด
ฟ็อลคส์วาเกิน

thumb|300px|ประวัติโลโก้ 1937-ปัจจุบัน

**ฟ็อลคส์วาเกิน** () เป็นรถยนต์เยอรมัน ถือกำเนิดขึ้นจากดำริของอดอล์ฟ ฮิตเลอร์ ซึ่งตั้งโจทย์ว่าต้องเป็นรถที่มีสมรรถนะดีพอ ประโยชน์ใช้สอยมากพอ และราคาถูกเท่ารถจักรยานยนต์ (ในสมัยนั้น) อีกด้วย โดยผู้ออกแบบรถ คือ แฟร์ดีนันท์ พอร์เชอ ผู้ให้กำเนิดรถยนต์ยี่ห้อพอร์เชอ (Porsche)  คำว่าฟ็อลคส์วาเกินในภาษาเยอรมันมีความหมายว่า "ประชายนต์" คำขวัญปัจจุบันคือ *Das Auto* ที่แปลว่า *ยนตรกรรม*

ฟ็อลคส์วาเกินเป็นผู้ผลิตรถยนต์เยอรมันและเป็นยี่ห้อที่ยิ่งใหญ่ที่สุดที่ขายในกลุ่มฟ็อลคส์วาเกิน ซึ่งปัจจุบันเป็นเจ้าของหลายยี่ห้อด้วยกันอาทิ ออดี้, เบนท์ลีย์, บูกัตติ, ลัมโบร์กีนี, ซีท ถือหุ้น 49.9% ของพอร์เชอ, สโกด้า และรถบรรทุกสแกนเนีย รถฟ็อลคส์วาเกินรู้จักกันส่วนมากว่า "รถเต่า" (ชื่อรุ่นของมันคือ Beetle อ่านว่า บีเทิล) ซึ่งมีมาตั้งแต่รุ่นแรกสุด ออกแบบมาคล้ายกับ แมลงปีกแข็ง และยังคงความเป็นเอกลักษณ์ไว้จนถึงปัจจุบัน

## รุ่นในปัจจุบัน

## รุ่นที่ไม่มีการจำหน่ายแล้ว

## อ้างอิง

## แหล่งข้อมูลอื่น
* ทั่วโลก
* สหรัฐอเมริกา

หมวดหมู่:บริษัทรถยนต์
หมวดหมู่:ตราสินค้ารถยนต์
หมวดหมู่:บริษัทของเยอรมนี
หมวดหมู่:บริษัทที่ก่อตั้งในปี พ.ศ. 2480
หมวดหมู่:เครือฟ็อลคส์วาเกิน
หมวดหมู่:ตราสินค้าเยอรมัน
ลิงโลกเก่า

**ลิงโลกเก่า** () คืออันดับวานรในวงศ์ **Cercopithecidae** () โดยมีสกุล 24 สกุล และ 138 ชนิดที่ได้รับการรับรอง ทำให้เป็นวงศ์ของอันดับวานรที่ใหญ่ที่สุด สกุลของลิงโลกเก่าได้แก่บาบูน (สกุล *[[Papio]]*), โคโลบัสแดง (สกุล *[[Red colobus|Piliocolobus]]*) และลิงมาคาก (สกุล *[[Macaca (genus)|Macaca]]*)

ในวิวัฒนาการชาติพันธุ์ ลิงโลกเก่ามีความใกล้ชิดกับเอปมากกว่าลิงโลกใหม่ โดยลิงโลกเก่าและเอปเริ่มแยกจากบรรพบุรุษร่วมกันเมื่อระหว่าง 25 ล้านถึง 30 ล้านปีก่อน เคลดนี้ที่ประกอบด้วยลิงโลกเก่าและเอป แยกจากบรรพบุรุษร่วมกันกับลิงโลกใหม่เมื่อประมาณ 45 ถึง 55 ล้านปีก่อน ลิงโลกเก่าแต่ละสายพันธุ์มีความเกี่ยวข้องกันอย่างใกล้ชิดมากกว่าเอปหรือสัตว์กลุ่มอื่น ๆ โดยมีบรรพบุรุษร่วมกันเมื่อประมาณ 14 ล้านปีก่อน

ลิงโลกเก่าที่เล็กที่สุดคือ talapoin โดยมีความยาวจากหัวถึงตัวที่  และน้ำหนักระหว่าง  ส่วนลิงโลกเก่าที่ใหญ่ที่สุดคือลิงแมนดริลเพศผู้ที่มีความยาวประมาณ  และน้ำหนักถึง  ลิงโลกเก่ามีลักษณะใบหน้าหลายหลายแบบ บางชนิดมีปากพวย บางชนิดมีจมูกแบน แลพหลายชนิดมีสีสันจำนวนมาก ลิงโลกเก่าส่วนใหญ่มีหาง แต่จับเกี่ยวไม่ได้

## การจำแนก

มีวงศ์ย่อยที่ได้รับการรับรอง 2 วงศ์ คือ Cercopithecinae ที่ส่วนใหญ่อยู่ในทวีปแอฟริกา แต่มีลิงมาคากหลากหลายสกุลที่อยู่ในทวีปเอเชียและแอฟริกาเหนือ และ Colobinae ที่ประกอบด้วยลิงโลกเก่าสกุลในเอเชียส่วนใหญ่ แต่ก็รวมลิงโคโลบัสแอฟริกา

อนุกรมวิธานของลินเนียสเริ่มต้นที่วงศ์ใหญ่นี้:
* **วงศ์ใหญ่ Cercopithecoidea**
** **วงศ์ Cercopithecidae**: **ลิงโลกเก่า**
*** วงศ์ย่อย Cercopithecinae
**** เผ่า Cercopithecini
***** สกุล *[[Allen's swamp monkey|Allenopithecus]]* 
***** สกุล *[[Miopithecus]]* 
***** สกุล *[[Erythrocebus]]* 
***** สกุล *[[Chlorocebus]]*
***** สกุล *[[Cercopithecus]]*
***** สกุล *[[Allochrocebus]]*
**** เผ่า Papionini
***** สกุล *[[Macaque|Macaca]]*
***** สกุล *[[Lophocebus]]*
***** สกุล *[[Rungwecebus]]*
***** สกุล *[[Papio]]*
***** สกุล *[[Theropithecus]]*
***** สกุล *[[Cercocebus]]*
***** สกุล *[[Mandrillus]]* 
*** วงศ์ย่อย Colobinae
**** กลุ่มแอฟริกา
***** สกุล *[[Colobus]]*
***** สกุล *[[Piliocolobus]]*
***** สกุล *[[Procolobus]]*
**** กลุ่มค่าง     
***** สกุล *[[Gray langur|Semnopithecus]]*
***** สกุล *[[Trachypithecus]]*
***** สกุล *[[Presbytis]]*
**** กลุ่มจมูกแปลก
***** สกุล *[[Pygathrix]]*
***** สกุล *[[Rhinopithecus]]*
***** สกุล *[[ลิงจมูกยาว|Nasalis]]*
***** สกุล *[[Simias]]*

## อ้างอิง

## แหล่งข้อมูลอื่น

* 
*
คาชิวะ เรย์โซล

**สโมสรฟุตบอลคะชิวะ เรย์โซล** ก่อตั้งเมื่อปี พ.ศ. 2483 เดิมชื่อ**สโมสรฟุตบอลฮิตาชิ **ซึ่งเป็นหนึ่งในสโมสรที่ร่วมก่อตั้งซอกเกอร์ ลีก
สโมสรตั้งอยู่ในเมืองคะชิวะ, จังหวัดชิบะ ซึ่งอยู่ห่างออกไปทางตะวันออกเฉียงเหนือของกรุงโตเกียว โดยคำว่า "เรย์โซล" มาจาก "เรย์" ใน ภาษาสเปน แปลว่า ราชา และ "โซล" ใน ภาษาโปรตุเกส แปลว่า ดวงอาทิตย์ เมื่อนำมารวมกันจึงหมายความว่า "ราชาดวงอาทิตย์หรือเจ้าชายสุริยะ" เพื่อต้องการสื่อถึงบริษัทแม่อย่างฮิตาชิ เนื่องจากคำว่า "ฮิ" ใน ภาษาญี่ปุ่น หมายถึง ดวงอาทิตย์ เช่นกัน

## ประวัติ
สโมสรก่อตั้งเมื่อปี พ.ศ. 2483 (1940) หรือเมื่อ 72 ปีที่แล้ว เดิมชื่อสโมสรฟุตบอลฮิตาชิ ซึ่งเป็นหนึ่งในสโมสรที่ร่วมก่อตั้ง Japan Soccer League
สโมสรตั้งอยู่ในเมืองคะชิวะ, จังหวัดชิบะ ซึ่งอยู่ห่างออกไปทางตะวันออกเฉียงเหนือของกรุงโตเกียว ประมาณ 1 ชม.

ยุคแห่งความสำเร็จของสโมสรอยู่ในช่วงกลางทศวรรษที่ 70 (ช่วง พ.ศ. 2513 - พ.ศ. 2522)
โดยสามารถคว้าแชมป์ เอมเพเรอร์ คัพ(เอฟเอ ของญี่ปุ่น)ได้ 2 สมัย
รวมทั้งการปั้นนักเตะทีมชาติญี่ปุ่นอีกหลายคน

และเนื่องด้วยเป็นทีมที่มีอายุเก่าแก่ จึงต้องผ่านการขึ้นๆลงๆในลีกของญี่ปุ่นบ่อยครั้ง
**ปี 1986 **
ต้องตกลงไปเล่นใน เจลีก2
จากนั้นก็กลับขึ้นมาสู่ลีกสูงสุดได้อีกครั้งในปี 1989 แต่ก็ตกชั้นไปอีกในปีถัดมา (1990)
แล้วกลับขึ้นมาลีกสูงสุดทันทีในปีถัดไป(1991) หลังจากนั้นก็ขึ้นๆลงๆเรื่อยมา

**ในปี 2010 **
พวกเขาชนะเลิศ เจลีก2มาครอง และได้เลือนชั้นขึ้นสู่เจ1 ลีก
ตามมาด้วยการทำสิ่งที่ไม่มีใครคาดถึง
นั่นคือการชนะเลิศเจลีก ซึ่งเป็นลีกสูงสุดมาครองได้ในปีถัดมาคือปี 2011
ทำให้ Kashiwa Reysol กลายเป็นทีมแรกในประวัติศาสตร์ที่คว้าแชมป์ 2 ดิวิชั่นได้ติดต่อกัน
และได้สิทธิ์ไปแข่งขันรายการ ชิงแชมป์สโมสรโลก 2011 ด้วย (จบด้วยการได้อันดับ 4) ซึ่งนัดแรกพวกเขาสามารถเอาชนะ ออคแลนด์ซิตี จากนิวซีแลนด์ได้ ก่อนที่จะมาปราชัยให้กับสโมสรฟุตบอลซานโตส จากบราซิล ไป 3-1

## สนามเหย้า
สนามเหย้า ของสโมสร ชื่อว่า **[[สนามฟุตบอลฮิตาชิประจำจังหวัดคะชิวะ]]**ตั้งอยู่ในจังหวัดชิบะ ความจุ 15,900 ที่นั่ง สร้างเสร็จปี พ.ศ. 2528 (1985)

## เกียรติประวัติ
**ฮิตาชิ ซอกเกอร์ คลับ**

* **[[ซอกเอร์ ลีก]]**
: **ชนะเลิศ (1):** 1972
* ** [[ซอกเอร์ ดิวิวชั่น 2]]
: **ชนะเลิศ (1):** [[1990-91 Japan Soccer League|1990-91]]
* ** เอมเพอเรอร์ คัพ**
: **ชนะเลิศ (2):** [[1972 Emperor's Cup|1972]], [[1975 Emperor's Cup|1975]]
* **เจเอสแอล คัพ**
: **ชนะเลิศ (1):** [[1976 JSL Cup|1976]]
* **All Japan Works Football Championship**
: **ชนะเลิศ (2):** 1958, 1960
* **All Japan Inter-City Football Championship**
: **ชนะเลิศ (1):** 1963

**คะชิวะ เรย์โซล**

* **เจ1 ลีก**
: **ชนะเลิศ (1):** [[2011 J. League Division 1|2011]]

* **เจ2 ลีก**
: **ชนะเลิศ(2):** [[2010 J. League Division 2|2010]], 2019

* **เจลีก คัพ**
: **ชนะเลิศ (1):** [[1999 J. League Cup|1999]]

* **ซีร็อกซูเปอร์คัพ**
: **ชนะเลิศ (1):''' 2012

## รายชื่อนักเตะ

## อ้างอิง

## แหล่งข้อมูลอื่น
*  [Official website|http://www.reysol.co.jp/index.html  เว็บไซต์ทางการ]
* FIFA Profile 

ค
หมวดหมู่:จังหวัดชิบะ
หมวดหมู่:สโมสรฟุตบอลที่ก่อตั้งในปี พ.ศ. 2483
พรรคเพลิงเทียน

thumb|200px|รถหาเสียงของสม รังสีระหว่างการเลือกตั้ง พ.ศ. 2551
**พรรคเพลิงเทียน** ( *คณบกฺสเภฺลิงเทียน*; ) ชื่อเดิม **พรรคสมรังสี** ( *คณบกฺส สม รงฺสี*; ) เป็นพรรคที่เน้นตัวบุคคลและเสรีนิยมในกัมพูชา พรรคนี้เคยเป็นสมาชิกของสภาเสรีภาพและประชาธิปไตยแห่งเอเชีย ชื่อเดิมของพรรคตั้งตามสม รังสี หัวหน้าพรรค พรรคนี้ก่อตั้งเมื่อ พ.ศ. 2538 ในชื่อพรรคชาติเขมร (Khmer National Party) และเปลี่ยนมาใช้ชื่อปัจจุบันเมื่อ พ.ศ. 2541 โดยมีนโยบายตรงข้ามกับพรรคประชาชนกัมพูชา และหลังจากพรรคฟุนซินเปกอ่อนแอลง พรรคสมรังสีกลายเป็นพรรคใหญ่เป็นอันดับสองของกัมพูชาตั้งแต่ พ.ศ. 2551

ในการเลือกตั้ง พ.ศ. 2541 พรรคสมรังสีได้ 15 จาก 123 ที่นั่ง ต่อมาใน พ.ศ. 2546 ได้ 24 ที่นั่ง และใน พ.ศ. 2551 ได้ 26 ที่นั่ง ในการเลือกตั้งสมาชิกวุฒิสภาเมื่อ พ.ศ. 2549 ได้ 2 ที่นั่ง ใน พ.ศ. 2552 พรรคสมรังสีได้เป็นพันธมิตรร่วมกับพรรคสิทธิมนุษยชนในชื่อขบวนการประชาธิปไตยเพื่อความเปลี่ยนแปลง ในการเลือกตั้งสมาชิกวุฒิสภา พ.ศ. 2555 พรรคสมรังสีได้ 9 ที่นั่ง

ใน พ.ศ. 2551 ตวต ซารอน สมาชิกของพรรคสมรังสีถูกตำรวจจับและนำตัวไปกักขัง ทำให้กลุ่มสิทธิมนุษยชนนานาชาติกล่าวหาว่าเป็นการข่มขู่สมาชิกพรรคสมรังสี ตวต ซารอนถูกปล่อยตัวเมื่อ 26 พฤศจิกายน พ.ศ. 2553 โดยได้รับพระราชทานอภัยโทษ

พรรคสมรังสีได้ควบรวมกับ‌พรรคสิทธิมนุษย์ เพื่อจัดตั้งเป็น พรรคสงเคราะห์ชาติในปี พ.ศ. 2555 แต่พรรคสมรังสียังมีสมาชิกบางส่วน โดยเฉพาะสมาชิกพฤฒสภาในสังกัดพรรคสมรังสี ที่มีจำนวน 11 คน จากการเลือกตั้งสมาชิกพฤฒสภาในปีเดียวกัน ทำหน้าที่เพื่อรักษาพรรคนี้ไว้ และคาดว่าจะควบรวมกับพรรคสงเคราะห์ชาติอย่างถาวรเพื่อเตรียมเลือกตั้งสมาชิกพฤฒิสภาในครั้งต่อไป แต่กระนั้นพรรคสงเคราะห์ชาติถูกยุบไปก่อนจากคำสั่งศาลสูงสุดกัมพูชา เมื่อปี พ.ศ. 2560

พรรคสมรังสีได้เปลี่ยนชื่อเป็นพรรคเพลิงเทียน เมื่อปี พ.ศ. 2561 เพื่อให้เป็นไปตามกฎหมายพรรคการเมืองของกัมพูชา

## อ้างอิง

## แหล่งข้อมูลอื่น
*พรรคสมรังสี เว็บไซต์ทางการ

หมวดหมู่:พรรคการเมืองในประเทศกัมพูชา
เอป

**เอป** หรือ **ลิงไม่มีหาง** () เป็นไพรเมตที่อยู่ในวงศ์ใหญ่ Hominoidea ซึ่งสามารถแบ่งออกได้เป็นอีก 2 วงศ์

เอป คือ ลิงที่ไม่มีหาง มีแขนที่ยาวกว่าลิงในวงศ์อื่น ๆ มีนิ้วที่ใช้ในการหยิบจับและใช้ประโยชน์คล้ายคลึงกับมนุษย์มากกว่าสัตว์ในอันดับลิงใด ๆ  สามารถเดินตัวตรงได้ สันนิษฐานว่าเอปนั้นวิวัฒนาการมาจากลิงโลกเก่า

เอปในปัจจุบันมีเพียง 4 จำพวกเท่านั้น พบในทวีปแอฟริกา และเอเชียแถบเอเชียใต้และเอเชียตะวันออกเฉียงใต้ คือ ชิมแปนซี กอริลลา อุรังอุตัง และชะนี 

จากการศึกษาสารพันธุกรรมพบว่า กอริลลาและชิมแปนซีมีความใกล้ชิดทางสายวิวัฒนาการกับมนุษย์มากกว่าเอปที่พบในทวีปเอเชีย ซึ่งได้แก่ ชะนีและอุรังอุตัง ซึ่งมีจำนวนโครโมโซม 48 อัน ในขณะที่มนุษย์มี 46 อัน โดยเฉพาะชิมแปนซีนั้น มีหมู่โลหิตแบ่งได้เป็น A, B, O เช่นเดียวกับมนุษย์ และจากหลักฐานทางชีววิทยาระดับโมเลกุลพบว่าดีเอ็นเอของมนุษย์มีความคล้ายกันกับชิมแปนซีถึงร้อยละ 98.4 นอกจากนี้แล้วจากหลักฐานดังกล่าวยังทำให้สันนิษฐานได้ว่าบรรพบุรุษของมนุษย์ วิวัฒนาการแยกจากลิงไม่มีหางเมื่อประมาณ 7.5-4 ล้านปีที่ผ่านมา ซึ่งลิงไม่มีหางจัดได้ว่าเป็นสัตว์ที่มีความเฉลียวฉลาดมากกว่าสัตว์จำพวกใด ๆ ในโลก 

## การจำแนก
**วงศ์ย่อยและ[[genus|สกุล]]**
*Hylobatidae
***[[Hylobates]]*
***[[Hoolock]]*
***[[Nomascus]]*
***[[Symphalangus]]*

*Hominidae
***[[อุรังอุตัง|Pongo]]*
***[[กอริลลา|Gorilla]]*
***[[โฮโม|Homo]]*
***[[Pan (genus)|Pan]]*

## อ้างอิง

### บรรณานุกรม

* 
* 
*  
* 
* 

## แหล่งข้อมูลอื่น

* 
* 
*  Agreement between cladograms based on molecular and anatomical data.
* Human Timeline (Interactive) – Smithsonian, National Museum of Natural History (August 2016).

หมวดหมู่:ลิง
หมวดหมู่:ไพรเมต
หมวดหมู่:ลิงไม่มีหาง
นีล ฟินน์

**นีล มูลเลน ฟินน์** () เกิดเมื่อวันที่ 27 พฤษภาคม ค.ศ. 1958 เป็นนักร้องชาวนิวซีแลนด์อดีตสมาชิกวงสปลิตเอนซ์ และนักร้องนำแห่งวงคราวเดดเฮาส์ เขาได้ได้บันทึกเสียงและประสบความสำเร็จกับอัลบั้มเดี่ยวของเขา และประกอบดนตรีที่หลากหลายต่างๆนานากับวง 7 Worlds Collide 

## อ้างอิง


## แหล่งข้อมูลอื่น
*
*Neil Finn: Songwriter 
*Interview with Neil Finn : The Pajama Club

หมวดหมู่:นักดนตรีชาวนิวซีแลนด์
หมวดหมู่:ชาวนิวซีแลนด์เชื้อสายไอริช
หมวดหมู่:คริสต์ศาสนิกชนนิกายโรมันคาทอลิกชาวนิวซีแลนด์
หมวดหมู่:บุคคลจากแคว้นไวกาโต
ถวิล จันทร์ประสงค์

**ถวิล จันทร์ประสงค์** (13 กุมภาพันธ์ พ.ศ. 2475 – 18 มีนาคม พ.ศ. 2555) อดีตสมาชิกสภาผู้แทนราษฎรจังหวัดนนทบุรี 6 สมัย และอดีตรัฐมนตรีช่วยการกระทรวงเกษตรและสหกรณ์

## ประวัติ
ถวิล จันทร์ประสงค์ เกิดเมื่อวันที่ 13 กุมภาพันธ์ พ.ศ. 2475 จบการศึกษาทางด้านเกษตรศาสตร์และนิติศาสตร์จากโรงเรียนฝึกหัดครูสกลนคร  เป็นสมาชิกสภาผู้แทนราษฎร (ส.ส.) 6 สมัย ของจังหวัดนนทบุรี คือ ในปี พ.ศ. 2522, พ.ศ. 2526, พ.ศ. 2531, พ.ศ. 2535/1, พ.ศ. 2535/2 และพ.ศ. 2538 โดยในระยะสุดท้ายนี้ได้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ในรัฐบาลชุดที่มีชวน หลีกภัย เป็นนายกรัฐมนตรี

นอกจากนี้แล้ว ยังเป็นสมาชิกวุฒิสภา (ส.ว.) ประจำจังหวัดนนทบุรี ระหว่างปี พ.ศ. 2543-พ.ศ. 2549

ชีวิตส่วนตัว ถวิลสมรสกับนางพิมพา จันทร์ประสงค์ มีบุตร-ธิดาทั้งหมด 6 คน ในระยะหลังถวิลได้วางมือทางการเมือง โดยหันไปทำธุรกิจอสังหาริมทรัพย์ที่จังหวัดภูเก็ต และถูกศาลล้มละลายกลางพิพากษาให้พิทักษ์ทรัพย์ในปี พ.ศ. 2553

ถวิลถึงแก่อนิจกรรมเมื่อวันที่ 18 มีนาคม พ.ศ. 2555 ในเวลา 21.30 น. ที่โรงพยาบาลบำรุงราษฎร์ ด้วยโรคเบาหวานและความดัน สิริอายุ 80 ปี

### สมาชิกวุฒิสภา
# การเลือกตั้งสมาชิกวุฒิสภาไทยเป็นการทั่วไป พ.ศ. 2543 จังหวัดนนทบุรี

## เครื่องราชอิสริยาภรณ์

## อ้างอิง

หมวดหมู่:บุคคลจากจังหวัดนนทบุรี
หมวดหมู่:สกุลจันทร์ประสงค์
หมวดหมู่:นักธุรกิจชาวไทย
หมวดหมู่:นักการเมืองจากจังหวัดนนทบุรี
หมวดหมู่:คู่สมรสของนักการเมืองไทย
หมวดหมู่:สมาชิกสภาผู้แทนราษฎรจังหวัดนนทบุรี
หมวดหมู่:สมาชิกวุฒิสภาจังหวัดนนทบุรี
หมวดหมู่:นักการเมืองพรรคประชาธิปัตย์
หมวดหมู่:นักการเมืองพรรคชาติไทย
หมวดหมู่:นักการเมืองพรรคพลังธรรม
หมวดหมู่:พรรคความหวังใหม่
หมวดหมู่:บุคคลจากมหาวิทยาลัยราชภัฏสกลนคร
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:เสียชีวิตจากโรคเบาหวาน
ลิงมาคาก

**ลิงมาคาก** () เป็นสกุลของวงศ์ลิงโลกเก่า (Cercopithecidae) สกุลหนึ่ง ใช้ชื่อสกุลว่า *Macaca*

ลิงในสกุลนี้ มีการกระจายพันธุ์ตั้งแต่ทวีปแอฟริกาตอนเหนือจนถึงเอเชีย เป็นลิงที่พบได้อย่างกว้างขวาง มีนิ้วมือที่วิวัฒนาการใช้หยิบจับสิ่งต่าง ๆ ได้ดี มีกระพุ้งแก้มที่สามารถใช้เก็บอาหารได้ กินอาหารได้หลากหลาย ทั้งเนื้อสัตว์และพืช บางชนิดมีหางยาว ขณะที่บางชนิดมีหางขนาดสั้น มีพฤติกรรมทางสังคมชอบอยู่รวมกันเป็นฝูง มีโครงสร้างทางสังคมที่สลับซับซ้อนและมีลำดับอาวุโส โดยปกติแล้ว ลิงตัวผู้ที่มีอาวุโสที่สุดหรือมีขนาดตัวใหญ่ที่สุดในฝูงจะเป็นจ่าฝูง ลิงตัวใดที่มีลำดับอาวุโสน้อยกว่าถ้าได้กินอาหารก่อนลิงที่มีอาวุโสมากกว่า ลิงที่อาวุโสมากกว่าอาจแย่งอาหารจากลิงที่อาวุโสน้อยกว่าขณะกำลังจะหยิบเข้าปากได้เลย

ปัจจุบันมีการอนุกรมวิธานไว้ทั้งสิ้น 23 ชนิด ) โดยมี 6 ชนิดที่พบได้ในประเทศไทย ซึ่งนับเป็นลิงทั้งหมดที่พบได้ในประเทศไทย คือ ลิงแสม (*M. fascicularis*), ลิงกังใต้ (*M. nemestrina*), ลิงกังเหนือ (*M. leonina*), ลิงวอก (*M. mulatta*), ลิงอ้ายเงียะ (*M. assamensis*) และลิงเสน (*M. arctoides*)

และยังมีอีก 4 ชนิดที่สูญพันธุ์ไปแล้ว คือ *[[Macaca anderssoni|M. anderssoni]]*, *[[Macaca jiangchuanensis|M. liangchuanensis]]*,  *[[Macaca libyca|M. libyca]]*, *[[Macaca majori|M. majori]]*

## การจำแนก
*กลุ่มของ *M. sylvanus* 
**ลิงบาร์บารี, *M. sylvanus*
*กลุ่มของ *M. nemestrina* 
**ลิงหางสิงโต, *M. silenus*
**ลิงกังใต้, *M. nemestrina* (หรือ ลิงกะบุด)
**ลิงกังเหนือ, *M. leonina*
**ลิงเกาะปาไก, *M. pagensis*
**ลิงเซเบรัต, *M. siberu*
**ลิงมัวร์, *M. maura*
**ลิงบูต, *M. ochreata*
**ลิงตังเกี๋ย, *M. tonkeana*
**ลิงแฮ็ก, *M. hecki*
**ลิงโกรอนตาโล, *M. nigrescens*
**ลิงกังดำ, *M. nigra* (หรือ ลิงหงอนเซเลเบส)
*กลุ่มของ *M. fascicularis*
**ลิงแสม, *M. fascicularis* (หรือ ลิงกินปู, ลิงหางยาว)
**ลิงเสน, *M. arctoides* (หรือ ลิงหมี)
*กลุ่มของ *M. mulatta* 
**ลิงวอก, *M. mulatta*
**ลิงไต้หวัน, *M. cyclopis* (หรือ ลิงหินไต้หวัน)
**ลิงกังญี่ปุ่น, *M. fuscata* (หรือ ลิงหิมะญี่ปุ่น)
*กลุ่มของ *M. sinica* 
**ลิงทอก, *M. sinica*
**ลิงบอนเนต, *M. radiata*
**ลิงวอกภูเขา, *M. assamensis* (หรือ ลิงอ้ายเงียะ, ลิงอัสสัม)
**ลิงทิเบต, *M. thibetana*
**ลิงอรุณาจัล, *M. munzala*
**ลิงแก้มขาว, *M. leucogenys*

*ยุคก่อนประวัติศาสตร์ (ซากดึกดำบรรพ์):
***[[Macaca anderssoni|M. anderssoni]]* Schlosser, 1924
***[[Macaca jiangchuanensis|M. jiangchuanensis]]* Pan et al., 1992
***[[Macaca libyca|M. libyca]]* Stromer, 1920
***[[Macaca majori|M. majori]]* Schaub & Azzaroli in Comaschi Caria, 1969 (บางครั้งถูกรวมกับลิงบาร์บารี)

## อ้างอิง

## แหล่งข้อมูลอื่น

หมวดหมู่:วงศ์ลิงโลกเก่า
คอนเฟสชันส์ออนอะแดนซ์ฟลอร์

**คอนเฟสชันส์ออนอะแดนซ์ฟลอร์** () คือ สตูดิโออัลบั้มลำดับที่ 10 ของมาดอนน่าศิลปินเพลงป๊อปชาวอเมริกัน ออกจำหน่ายเมื่อวันที่ 11 พฤศจิกายน พ.ศ. 2548

## รายชื่อเพลง

หมวดหมู่:อัลบั้มเพลงภาษาอังกฤษ
หมวดหมู่:อัลบั้มเพลงในปี พ.ศ. 2548
นิวส์ออฟเดอะเวิลด์

**นิวส์ออฟเดอะเวิลด์** () เป็นอดีตหนังสือพิมพ์แท็บลอยด์รายสัปดาห์ที่ออกจำหน่ายทุกวันอาทิตย์ในสหราชอาณาจักรเมื่อ ค.ศ. 1843 ถึง 2011 ครั้งหนึ่งเคยเป็นหนังสือพิมพ์ภาษาอังกฤษที่ขายได้มากที่สุดในโลก และตอนปิดตัวลงยังคงเป็นหนึ่งในหนังสือพิมพ์ภาษาอังกฤษที่มียอดจำหน่ายสูงที่สุด

**นิวส์ออฟเดอะเวิลด์** มุ่งเน้นข่าวในด้านดารา, gossip และข่าวประชานิยม โดยหนังสือพิมพ์นี้มุ่งเน้นเฉพาะเรื่องอื้อฉาวทางเพศจนได้ชื่อเล่นว่า *Screws of the World* ในช่วงทศวรรษสุดท้าย หนังสือพิมพ์นี้มีชื่อเสียงจากการเปิดโปงการใช้ยาของดารา, ความผิดทางเพศเล็กน้อย หรือเหตุอาชญากรรมผ่านการใช้คนในและนักข่าวปลอมตัวเพื่อนำวิดีโอหรือภาพถ่ายหลักฐาน และแอบดักจับการสืบสวนของตำรวจที่ดำเนินอยู่ ยอดขายต่อสัปดาห์ในช่วงตุลาคม ค.ศ. 2010 อยู่ที่ 2,812,005 ฉบับ

นับตั้งแต่ ค.ศ. 2006 ข้อกล่าวหาดักรับข้อมูลทางโทรศัพท์เริ่มดูดกลืนหนังสือพิมพ์ สิ่งนี้สิ้นสุดลงด้วยการเปิดเผยเมื่อวันที่ 4 กรกฎาคม ค.ศ. 2011 ว่าเกือบหนึ่งทศวรรษก่อนหน้านั้น นักสืบเอกชนที่ได้รับการว่าจ้างจากหนังสือพิมพ์ให้ไปตัดข้อความเสียงของมิลลี ดาวเนอร์ วัยรุ่นอังกฤษที่หายตัวไป ซึ่งภายหลังพบว่าถูกฆาตกรรม

ท่ามกลางกระแสตอบโต้จากสาธารณะและการถอนโฆษณา News International ประกาศปิดหนังสือพิมพ์นี้ในวันที่ 7 กรกฎาคม ค.ศ. 2011

## อ้างอิง

## แหล่งข้อมูลอื่น

*  ไม่ใช้งาน
* ''News of the World'': Back in the Day  slideshow by *[[Life magazine]]*
*
* How the 'Screws' screwed its rivals Tim Luckhurst, *[[The Independent]]*, 19 February 2006
* Social Media Campaign on Phone Hacking Scandal . 7 July 2011.

หมวดหมู่:หนังสือพิมพ์ในสหราชอาณาจักร
หมวดหมู่:หนังสือพิมพ์ภาษาอังกฤษ
ชินโตะกุ-อิน

**ชินโตะกุ-อิน** (,) เป็นภรรยาน้อยของ โทะกุงะวะ โยะชิมุเนะ โชกุนแห่งเอโดะคนที่ 8 และเป็นมารดาของ โทะกุงะวะ อิเอะชิเงะ โชกุนแห่งเอโดะคนที่ 9 

**ชินโตะกุ-อิน** เกิดเมื่อปี ค.ศ. 1688 เป็นบุตรสาวของ โอะคุโบะ ทะดะนะโอะ ไดเมียวแห่ง แคว้นโอะดะวะระ หรือ จังหวัดคะนะกะวะ ในปัจจุบันต่อมาบิดาได้ให้ท่านเข้ามาเป็นภรรยาน้อยของ โทะกุงะวะ โยะชิมุเนะ พร้อมกับได้นามใหม่ว่า **โอะซะมะ โนะ คะตะ** ในปี ค.ศ. 1712 ท่านโอะซะมะได้ให้กำเนิดบุตรชายคนโตของโชกุนโยะชิมุเนะซึ่งต่อมาคือโชกุน อิเอะชิเงะ 

ท่านโอะซะมะหรือท่านชินโตะกุ-อินถึงแก่อสัญกรรมเมื่อปี ค.ศ. 1713 ขณะอายุเพียง 25 ปี

หมวดหมู่:ตระกูลโทะกุงะวะ
ดับเบิลยูซีดับเบิลยู กรีด

**ดับเบิลยูซีดับเบิลยู กรีด** เป็นศึกเปย์-เปอร์-วิวของ เวิลด์แชมเปี้ยนชิพเรสต์ลิง จัดในวันที่ 18 มีนาคม ค.ศ. 2001 ณ Jacksonville Memorial Coliseum, Jacksonville, Florida สหรัฐอเมริกา โดยมีจำนวนผู้เข้าชมในสนามทั้งสิ้น 5,030 คน ดับเบิลยูซีดับเบิลยู กรีด เป็นรายการเปย์-เปอร์-วิวก่อนถึงตอนสุดท้ายของรายการโทรทัศน์ ดับเบิลยูซีดับเบิลยู มันเดย์ ไนโตร และ ดับเบิลยูซีดับเบิลยู ทันเดอร์ ในอีก 8 วัน

## ผลการปล้ำ/แมทช์การปล้ำ

## ดูเพิ่ม
*รายชื่อรายการเพย์-เพอร์-วิวของดับเบิลยูซีดับเบิลยู

## อ้างอิง

หมวดหมู่:รายการเพย์-เพอร์-วิวของดับเบิลยูซีดับเบิลยู
หมวดหมู่:มวยปล้ำอาชีพในปี พ.ศ. 2544
ดับเบิลยูซีดับเบิลยู เรสตล์วอร์

**ดับเบิลยูซีดับเบิลยู เรสตล์วอร์** เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง โดยจัดขึ้นครั้งแรกเมื่อปี ค.ศ. 1989 ถึง ค.ศ. 1992 รวม 4 ครั้ง โดยจัดในเดือนพฤษภาคมในปี ค.ศ. 1989 และ ค.ศ. 1992 และ เดือนกุมภาัพันธ์ในปี ค.ศ. 1990 และ ค.ศ. 1991 โดย 2 ครั้งแรกจัดภายใต้แกนนำของ เนชันนัลเรสต์ลิงอัลไลแอนซ์

## วันที่และสถานที่ของเรสตล์วอร์
__NOTOC__

## ดูเพิ่ม
*รายชื่อรายการเพย์-เพอร์-วิวของดับเบิลยูซีดับเบิลยู
*เวิลด์แชมเปี้ยนชิพเรสต์ลิง

## อ้างอิง

## แหล่งข้อมูลอื่น
*TWA WCW Section 
*Results at prowrestlinghistory.com

หมวดหมู่:ดับเบิลยูซีดับเบิลยู เรสตล์วอร์
หมวดหมู่:รายการเพย์-เพอร์-วิวของดับเบิลยูซีดับเบิลยู
เจ้าหญิงเดซีเรแห่งสวีเดน

**เจ้าหญิงเดซีเรแห่งสวีเดน** (2 มิถุนายน ค.ศ. 1938 – 21 มกราคม ค.ศ. 2026) พระธิดาในเจ้าชายกุสตาฟ อดอล์ฟ ดยุกแห่งเวสเตร์บอตเติน  กับเจ้าหญิงซิบิลลาแห่งซัคเซิน-โคบูร์กและโกทา  พระองค์เป็นพระเชษฐภคินีในสมเด็จพระราชาธิบดีคาร์ลที่ 16 กุสตาฟแห่งสวีเดน พระมหากษัตริย์องค์ปัจจุบันของสวีเดน

## พระประวัติ
เจ้าหญิงเดซีเรประสูติเมื่อวันที่ 2 มิถุนายน ค.ศ. 1938 ณ พระราชวังฮากา เขตโซลนา กรุงสต็อกโฮล์ม ประเทศสวีเดน เป็นพระราชธิดาองค์ที่สองในเจ้าชายกุสตาฟ อดอล์ฟ ดยุกแห่งเวสเตร์บอตเติน และเจ้าหญิงซิบิลลาแห่งซัคเซิน-โคบูร์กและโกทา  มีพระภคินีได้แก่ เจ้าหญิงมาร์กาเรธาแห่งสวีเดน, เจ้าหญิงบิร์กิตตาแห่งสวีเดน  และมีพระขนิษฐาและพระอนุชาคือ เจ้าหญิงคริสตินาแห่งสวีเดน และสมเด็จพระราชาธิบดีคาร์ลที่ 16 กุสตาฟแห่งสวีเดน

เจ้าหญิงเดซีเรเป็นแม่ทูนหัวของเจ้าหญิงวิกตอเรีย มกุฎราชกุมารีแห่งสวีเดน เมื่อครั้งงานอภิเษกสมรสของมกุฎราชกุมารี พระองค์จึงโปรดให้พระนัดดา คือ เอียน เดอเยียร์ ไปร่วมพิธี

## เสกสมรส
เจ้าหญิงเดซีเรได้หมั้นกับบารอนนีลส์ ออกุส ออตโต คาร์ล นิคลัส ซิลเวอร์ชิลด์ (เกิด 31 พฤษภาคม ค.ศ. 1934)  บุตรของบารอนคาร์ล ซิลเวอร์ชิลด์ กับมาเดอลีน เบนนิช เมื่อวันที่ 18 ธันวาคม ค.ศ. 1963 และในหนึงปีต่อมาทั้งสองก็เสกสมรสกันเมื่อวันที่ 5 มิถุนายน ค.ศ. 1964 เจ้าหญิงเดซีเรต้องสละฐานันดรศักดิ์ชั้น *รอยัลไฮเนส* ปัจจุบันทรงพระนามว่า **เจ้าหญิงเดซีเร, บารอนนิสซิลเวอร์ชิลด์**  เจ้าหญิงเดซีเรและสวามีมีพระโอรส-ธิดา ด้วยกัน 3 คน ได้แก่
# บารอนคาร์ล ออตโต เอ็ดมุนด์ ซิลเวอร์ชิลด์ (เกิด 22 มีนาคม ค.ศ. 1965) สมรสกับมาเรีย เฟดริกส์ซัน มีธิดาหนึ่งคน
# บารอนนิสคริสติน-ลุยซา อีวา มาเดอลีน ซิลเวอร์ชิลด์ (เกิด 29 กันยายน ค.ศ. 1966) สมรสกับบารอนฮันส์ เดอเยียร์แห่งฟินสปอง มีบุตรสามคน หนึ่งในนั้นคือ เอียน เดอเยียร์
# บารอนนิสเฮเลน อิงเงบอร์ก ซิบิลลา ซิลเวอร์ชิลด์ (เกิด 20 กันยายน ค.ศ. 1968)

## อ้างอิง

## แหล่งข้อมูลอื่น
* Royal House of Sweden 

หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
หมวดหมู่:เจ้าหญิงสวีเดน
นารายณ์ภัณฑ์

**บริษัท นารายณ์ภัณฑ์ จำกัด** () เป็นศูนย์จำหน่ายสินค้าหัตถกรรมไทย และเป็นบริษัทร่วมทุนระหว่างกระทรวงอุตสาหกรรม กับภาคเอกชน ซึ่งแต่เดิมมีฐานะเป็นรัฐวิสาหกิจ ก่อตั้งเมื่อปี พ.ศ. 2480 จนกระทั่งในปี พ.ศ. 2527 ได้เปลี่ยนสถานะมาเป็นบริษัทร่วมทุน ปัจจุบันมีสาขาตั้งอยู่ในจังหวัดต่างๆ อาทิ ท่าอากาศยานนานาชาติเชียงใหม่ ท่าอากาศยานนานาชาติภูเก็ต และเป็นศูนย์รวมหัตถกรรมที่ใหญ่ที่สุดในประเทศไทย

## ประวัติ
รัฐบาลไทย ได้จัดตั้งร้านไทยอุตสาหกรรม ขึ้นที่ตำบลสี่กั๊กพระยาศรี เมื่อวันที่ 11 สิงหาคม พ.ศ. 2480 เพื่อเป็นแหล่งจำหน่ายสินค้าหัตถกรรมและอุตสาหกรรมในครัวเรือน โดยร้านดังกล่าวขึ้นอยู่กับกองอุตสาหกรรม กรมพาณิชย์ กระทรวงเศรษฐการ ต่อมาในปี พ.ศ. 2481 จึงได้ย้ายร้านมาตั้งอยู่ที่ถนนเจริญกรุง และโอนมาสังกัดสำนักปลัดกระทรวงเศรษฐการ และต่อมาได้มีการจัดตั้งกระทรวงอุตสาหกรรมขึ้น ร้านไทยอุตสาหกรรม จึงได้โอนมาสังกัดกระทรวงอุตสาหกรรม และย้ายมาตั้งสำนักงานที่ถนนหลานหลวง พร้อมกับเปลี่ยนชื่อเป็น **“ร้านนารายณ์ภัณฑ์”**

ในปี พ.ศ. 2527 คณะรัฐมนตรี มีนโยบายปรับปรุงกิจการร้านนารายณ์ภัณฑ์ ซึ่งแต่เดิมเป็นรัฐวิสาหกิจ ให้เป็นลักษณะธุรกิจ โดยมีเอกชนเข้าร่วมดำเนินงาน แต่ยังคงมีวัตถุประสงค์เพื่อสนองนโยบายรัฐบาลในการส่งเสริมและช่วยเหลือชาวบ้านในด้านหัตถกรรมและอุตสาหกรรมในครัวเรือนให้ก้าวหน้ามากยิ่งขึ้น

## สาขา
ร้านจำหน่ายสินค้าหัตถกรรม "นารายณ์ภัณฑ์" มีจำนวน 8 แห่ง ได้แก่ 
* สาขาอาคารเพรสิเด้นท์ทาวเวอร์อาเขต
* สาขาศูนย์การค้าเอททองหล่อ 
* สาขาท่าอากาศยานนานาชาติเชียงใหม่ 
* สาขาท่าอากาศยานกระบี่ 
* สาขาศูนย์การค้าเทอร์เทิล วิลเลจ หาดไม้ขาว จังหวัดภูเก็ต

## อ้างอิง

หมวดหมู่:รัฐวิสาหกิจไทยในอดีต
หมวดหมู่:กระทรวงอุตสาหกรรม (ประเทศไทย)
หมวดหมู่:บริษัทของไทย
หมวดหมู่:บริษัทสยามที่ก่อตั้งในปี พ.ศ. 2480
หมวดหมู่:บริษัทที่ถือหุ้นโดยรัฐบาลไทย
กาปรี

thumb|left|150px|

**กาปรี** () เป็นเกาะในทะเลติร์เรเนียน ทางทิศใต้ของอ่าวเนเปิลส์ ในแคว้นคัมปาเนีย ประเทศอิตาลี เมืองหลักชื่อกาปรีซึ่งมีชื่อเดียวกับเกาะ เป็นสถานที่ตากอากาศตั้งแต่สมัยโรมันโบราณ ในระหว่างสงครามนโปเลียน ถูกอังกฤษและฝรั่งเศสผลัดกันเข้ายึดครอง และกลับคืนเป็นของอิตาลีในปี ค.ศ. 1813

หมวดหมู่:เกาะในประเทศอิตาลี
ทะเลติร์เรเนียน

**ทะเลติร์เรเนียน** (, ; , ) เป็นส่วนหนึ่งของทะเลเมดิเตอร์เรเนียน ตั้งอยู่นอกชายฝั่งตะวันตกของประเทศอิตาลี ชื่อของทะเลมาจากชาวตีร์เรเนียซึ่งเป็นส่วนหนึ่งของอารยธรรมเอตรัสกันในอิตาลี

## ภูมิศาสตร์
อาณาเขตของทะเลล้อมรอบด้วยเกาะคอร์ซิกาและเกาะซาร์เดนญา (ทางตะวันตก), คาบสมุทรอิตาลี ได้แก่ทัสกานี, ลาซีโอ, คัมปาเนีย, บาซิลิกาตา และ คาลาเบรีย (ทางเหนือและตะวันออก) และเกาะซิซิลี (ทางใต้) ทะเลติร์เรเนียนยังเป็นที่ตั้งของเกาะจำนวนมาก เช่น คาปรี, เอลบา, อิสเชีย และ อุสติกา

## เกาะ
เกาะในทะเลติร์เรเนียนประกอบด้วย:
* คอร์ซิกา
* ซาร์ดิญา
* ซิซิลี
* เอลบา
* อิสเชีย
* โปรซีดม
* คาปรี 
* อุสติกา
* อาเอโอเลียน (ซึ่งรวม ลีปารี และ สโตรมโบลี)
* ปอนตีน ซึ่งรวม ปอนซา

## ระเบียงภาพ

File:Costa dello sbarcatello.jpg|มอนเตอาร์เจนตาริโอ
File:Pizzo-Vista dal mare.JPG|ปิซโซ
Image:Zambrone.jpg|ซัมโบรเน
File:DLOintheSOUTH.jpg|ปาร์เกเลีย
File:ChiaiaDiLuna Wiki.jpg|ปอนซา
Image:CapoVaticano02.jpg|คาโปวาตีคาโน
Image:Scilla139.jpg|สกิลลา
Image:Tindari.jpg|ตินดารี
Image:Cefalu.jpg|เคฟาลู
Image:Palermo-Panorama-bjs-3.jpg|ปาเลร์โม
Image:Castellammare-bjs-3.jpg|คัสเตญญัมมาร์เดลโกลโฟ
Image:Veduta frontale di capo Miseno.JPG|คาโปมีเซโน
Image:Terracina-vista01.jpg|เตร์ราซีนา
Image:Merchesana beach in Terme Vigliatore, Sicily.JPG|เตร์เมวีกลิอาโตเร


## หมายเหตุ

## อ้างอิง

หมวดหมู่:ทะเลเมดิเตอร์เรเนียน
หมวดหมู่:ธรณีสัณฐานในประเทศอิตาลี
หมวดหมู่:ธรณีสัณฐานในประเทศฝรั่งเศส
นูรี ชาฮิน

**นูรี ชาฮิน** () เกิดเมื่อวันที่ 5 กันยายน ค.ศ. 1988 เป็นผู้จัดการทีมและอดีตนักฟุตบอลชาวตุรกี

## อ้างอิง

## แหล่งข้อมูลอื่น
* Real Madrid official profile
* 
* VI Profile  
* Transfermarkt profile
* 
* 
*  

หมวดหมู่:ชาวเยอรมันเชื้อสายตุรกี
หมวดหมู่:ผู้จัดการทีมฟุตบอลชาวตุรกี
หมวดหมู่:นักฟุตบอลชาวตุรกี
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:นักฟุตบอลชาวเยอรมัน
หมวดหมู่:ผู้เล่นไฟเยอโนร์ด
หมวดหมู่:ผู้เล่นเอ็สเฟา แวร์เดอร์เบรเมิน
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:ผู้จัดการทีมฟุตบอลในบุนเดิสลีกา
หมวดหมู่:ผู้จัดการทีมโบรุสซีอาดอร์ทมุนท์
หมวดหมู่:กองกลางฟุตบอล
หมวดหมู่:ผู้เล่นโบรุสซีอาดอร์ทมุนท์
ฮามิท อัลทึนโทพ

**ฮามิท อัลทึนโทพ** (, เกิด  8 ธันวาคม 1982) เป็นอดีตนักฟุตบอลชาวตุรกี เล่นสโมสรสุดท้ายกับ ดาร์มสตัดท์  เขาเป็นกองกลางที่สามารถเล่นได้ทั้งในเกมรุกและเกมรับทั้งสองข้างซึ่งเป็นที่รู้จักในด้านความคิดสร้างสรรค์และความสามารถในการยิงระยะไกล เขาเป็นพี่ชายฝาแฝดกับ ฮาลิล อัลทึนโทพ ซึ่งตัวเขาเกิดก่อน 10 นาที

อัลทึนโทพ เป็นส่วนหนึ่งของทีมชาติตุรกี ชุดที่ผ่านเข้าสู่รอบรองชนะเลิศของ ยูโร 2008 หลังจากการแข่งขันเขาได้รับการโหวตให้เป็นส่วนหนึ่ง ใน 23 คนของทีมยอดเยี่ยมประจำการแข่งขัน ในปี ค.ศ. 2010 เขาได้รับรางวัล ฟีฟ่า ปุสกัส อวอร์ด จากการทำประตูที่ดีที่สุดของฤดูกาลในการแข่งขัน ฟุตบอลชิงแชมป์แห่งชาติยุโรป 2012 รอบคัดเลือก ในเกมที่เอาชนะ คาซัตสถาน 3-0 ที่ อัสตานา
## อ้างอิง

*Real Madrid official profile
*
*Transfermarkt profile
*Hamit Altintop at worldfootball.net
*
*
*
*

หมวดหมู่:บุคคลที่เกิดในปี พ.ศ. 2525
หมวดหมู่:มุสลิมชาวตุรกี
หมวดหมู่:ผู้เล่นสโมสรฟุตบอลไบเอิร์นมิวนิก
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:นักฟุตบอลชาวตุรกี
หมวดหมู่:ผู้เล่นในลาลิกา
หมวดหมู่:ผู้เล่นในบุนเดิสลีกา
หมวดหมู่:ผู้เล่นในฟุตบอลชิงแชมป์แห่งชาติยุโรป 2008
หมวดหมู่:บุคคลฝาแฝด
หมวดหมู่:บุคคลจากรัฐนอร์ทไรน์-เว็สท์ฟาเลิน
หมวดหมู่:กองกลางฟุตบอล
ลาเดซีราด

**ลาเดซีราด** () เป็นเกาะในแคริบเบียน ตั้งอยู่ทางตะวันออกของกัวเดอลุป ในเลสเซอร์แอนทิลลีส มีพื้นที่ 20.64 กม² (7,97 ตร.ไมล์) และมีประชากร 1,595 คน ในปี ค.ศ. 2006 (ลดลงจาก 1,682 คน ในปี ค.ศ. 1974)

หมวดหมู่:กัวเดอลุป
หมวดหมู่:เกาะในทวีปอเมริกาใต้
หมวดหมู่:เกาะในประเทศฝรั่งเศส
สโมสรฟุตบอลอัลฮิลาล

**สโมสรอัลฮิลาลุสซะอูดี** (; ) หรือที่เรียกกันสั้นว่า **อัลฮิลาล** เป็นสโมสรฟุตบอลในกรุงริยาด ประเทศซาอุดีอาระเบีย  ก่อตั้งขึ้นในปี พ.ศ. 2500 (ค.ศ.1957)   

สโมสรอัลฮิลาลมีผลงานชนะเลิศในลีกสูงสุดของประเทศซาอุดีอาระเบียถึง 13 สมัย ครองสถิติคว้าแชมป์ลีกได้มากที่สุด และเคยคว้าแชมป์ระดับทวีปในรายการเอเอฟซี แชมเปียนส์ลีก  4 สมัย

## ประวัติ
180px|logo|thumb|right|ด้านซ้าย โรเบโต้ ริเวลลิโน่(บราซิล)<br> และด้านขวา นาจีบ อัล อิหม่ามในปี พ.ศ. 2522
สโมสรอัลฮิลาลก่อตั้งโดย *อับดุลเราะห์มาน บิน ซาอิด* เมื่อวันที่ 16 ตุลาคม พ.ศ. 2500  ในชื่อดิ โอลิมปิก คลับ ต่อมาชื่อของสโมสรถูกเปลี่ยนไปเมื่อ 3 ธันวาคม พ.ศ. 2501  โดยพระราชกฤษฎีกาจากกษัตริย์ซะอูด (King Saud) หลังจากที่ได้เข้าร่วมทัวร์นาเมนต์ที่แข่งขันระหว่างดิโอลิมปิกคลับ, อัชชะบาบ, อัรริยาฏ และแอลคาวคับ

## เกียรติประวัติ
200px|thumb|right|อัลฮิลาล  ชนะเลิศ ปี 2010
### ภายในประเทศ
* **[[ซาอุดีโปรเฟสชันนัลลีก]]**
****ชนะเลิศ (19) : ** 1977, 1979, 1985, 1986, 1988, 1990, 1996, 1998, 2002, 2005, 2008, 2010, 2011, 2017, 2018, 2020, 2021, 2022, 2024.

* **[[ซาอุดีคิงส์คัพ]]**
****ชนะเลิศ (11) : ** 1961, 1964, 1980, 1982, 1984, 1989, 2015, 2017, 2019–20, 2022–23, 2023–24

* **[[ถ้วยมกุฎราชกุมาร]] (คราวน์พรินซ์คัพ)**
****ชนะเลิศ(13) : ** 1964, 1995, 2000, 2003, 2005, 2006, 2008, 2009, 2010, 2011, 2012, 2013, 2016

* **[[Saudi Federation cup]]**
****ชนะเลิศ (7) :** 1987, 1990, 1993, 1996, 2000, 2005, 2006

* **[[Saudi Founder's Cup]]**
****ชนะเลิศ (1) :** 1999

### ระดับนานาชาติ
#### เอเชีย

* **[[เอเอฟซีแชมเปียนส์ลีก]]**
****ชนะเลิศ (4) :** 1992, 2000, 2019 , 2021
** *รองชนะเลิศ (4) : * 1987, 1988, 2014, 2017

* **[[เอเชียนคัพวินเนอร์คัพ]]**
***ชนะเลิศ (2) : [[Asian Cup Winners Cup 1997|1997]], [[Asian Cup Winners Cup 2002|2002]]*

* **[[เอเชียนซูเปอร์คัพ]]**
***ชนะเลิศ (2) :* 1997, 2000
** *รองชนะเลิศ (1) :* 2002

#### ระดับโลก
* **[[ฟุตบอลชิงแชมป์สโมสรโลก|ฟีฟ่าคลับเวิลด์คัพ]]**
***รองชนะเลิศ (1) :* 2022

#### กัลฟ์
* **[[กัลฟ์คลับแชมเปียนส์คัพ]]**
***ชนะเลิศ (2) :* 1986, 1998
** *รองชนะเลิศ (3) :* 1987, 1992, 2000

#### อาหรับ
* **[[อาหรับคลับแชมเปียนส์คัพ]]**
***ชนะเลิศ (2) :* 1994, 1995
** *รองชนะเลิศ (1) :* 1989, 2018–19, 2023

* **[[อาหรับคัพวินเนอร์คัพ]]**
***ชนะเลิศ (1) :* 2000

* **[[อาหรับซูเปอร์คัพ]]**
***ชนะเลิศ (1) :* 2001
** *รองชนะเลิศ (2) :* 1992, 1995

### รายการอื่น
* **[[Saudi-Egyptian Super Cup]]**
***ชนะเลิศ (1) :* 2001

* **[[2011 Match World Cup]]**
***ชนะเลิศ (1) :*2011

## นักเตะ

### ทีมหลัก

### ปล่อยให้ยืมตัว

## อ้างอิง

## แหล่งข้อมูลอื่น
* Official website 
* AlHilal deal with Mobily 


อ
อ
อ
อ
อ
เลดีฮอว์ก

***เลดีฮอว์ก*** () เป็นภาพยนตร์อเมริกันแนวจินตนิมิต ที่มีการดำเนินเรื่องเกิดขึ้นในสมัยกลางของอิตาลี ออกฉายในปี 1985 อำนวยการสร้างและกำกับการแสดงโดย ริชาร์ด ดอนเนอร์ นำแสดงโดย แมททิว บรอเดริก, รึตเคอร์ เฮาเออร์ และ มิเชลล์ ไฟฟ์เฟอร์ เป็นเรื่องราวเกี่ยวกับ "ฟิลลิป กาสต็อง" หัวขโมยหนุ่มที่หลบหนีออกจากเรือนจำแห่งแคว้นลากวีลาจนได้มาพบกับ "เอเตียน แห่งนาวาร์" อดีตหัวหน้าทหารองครักษ์และ "อิซาโบ แห่งอ็องฌู" คนรักของเขา โดยทั้งคู่ต้องคำสาปของมุขนายกและกำลังถูกตามไล่ล่า

ภาพยนตร์เรื่องนี้ผลิตโดยทเวนตีท์เซนจูรีฟอกซ์และวอร์เนอร์บราเธอส์ โดยทเวนตีท์เซนจูรีฟอกซ์ ได้สิทธิเผยแพร่จัดจำหน่ายทั่วโลก ยกเว้นในทวีปอเมริกาเหนือที่เผยแพร่จัดจำหน่ายโดยวอร์เนอร์บราเธอร์ส โดยภาพยนตร์ได้รับรางวัลแซทเทิร์น สาขาภาพยนตร์แฟนตาซียอดเยี่ยม และได้รับการเสนอชื่อให้เข้าชิงรางวัลออสการ์ 2 สาขา ได้แก่สาขาบันทึกเสียงยอดเยี่ยมและสาขาลำดับเสียงยอดเยี่ยม

## นักแสดง
* แมททิว บรอเดริก แสดงเป็น ฟิลลิป กาสต็อง หัวขโมยที่หลบหนีออกมาจากเรือนจำแคว้นลากวีลา
* รึตเคอร์ เฮาเออร์ แสดงเป็น เอเตียน แห่งแคว้นนาวาร์ อดีตหัวหน้าองครักษ์ ผู้ถูกตามล่าโดยมุขนายก
* มิเชลล์ ไฟฟ์เฟอร์ แสดงเป็น อิซาโบ แห่งอ็องฌู
* จอห์น วูด แสดงเป็น มุขนายกแห่งลากวีลา
* ลีโอ แม็คเคิร์น แสดงเป็น อิมเพอเรียส บาทหลวงในปราสาทร้าง ผู้เคยรับใช้มุขนายกแห่งลากวีลา
* เคน ฮัตชิสัน แสดงเป็น หัวหน้าองครักษ์มาร์เกต์ 
* อัลเฟรด โมลินา แสดงเป็น เซซาร์ พรานดักสัตว์ที่ทำงานให้กับมุขนายก
* จันการ์โล เปรเต แสดงเป็น ฟอร์นัก ทหารองค์รักษ์

## อ้างอิง
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2528
เลดีฮอว์ก (นักดนตรี)

**ฟิลลิปา "ปิป" บราวน์** () เกิดเมื่อวันที่ 13 กรกฎาคม  ค.ศ. 1979 เป็นที่รู้จักกับดีในชื่อ **เลดีฮอว์ก** () เป็นนักร้องนักแต่งเพลงและนักดนตรีชาวนิวซีแลนด์ เธอเคยเป็นส่วนหนึ่งของวงจากเมืองเวลลิงตัน Two Lane Blacktop ซึ่งชื่อของวงได้มาจากชื่อภาพยนฅร์ในปี 1971 สำหรับชื่อ เลดีฮอว์ก นั้นมาจากภาพยนตร์ในปี ค.ศ. 1985 เรื่อง เลดีฮอว์กที่กำกับโดย ริชาร์ด ดอนเนอร์ เพลงของเธอเป็นที่รู้จักดีที่สุดได้แก่ "Paris Is Burning" และ "My Delirium" และ อัลบั้มแรกที่ใช้ชื่อของตนเอง Ladyhawke ที่ได้จัดจำหน่ายเมื่อ 22 กันยายน ศ.ค. 2008 โดยค่าย Modular Recordings ในอาเรียมิวสิกอวอร์ดสเธอได้รางวัล Breakthrough Artist ในทั้งสาขา อัลบั้ม และ ซิงเกิล

 
## อ้างอิง

## แหล่งข้อมูลอื่น
* เว็บไซต์อย่างเป็นทางการ

หมวดหมู่:นักดนตรีชาวนิวซีแลนด์
หมวดหมู่:บุคคลจากเวลลิงตัน
มาร์ก เซลบี

**มาร์ก แอนโทนี เซลบี** () เกิดเมื่อวันที่ 19 มิถุนายน ค.ศ. 1983 เป็นนักสนุกเกอร์อาชีพชาวอังกฤษจากเมืองเลสเตอร์

เซลบี เข้ามาเล่นสนุกเกอร์สายอาชีพในปี 1999 ตอนอายุ 16 ปี โดยได้เล่นในรายการยูเคแชเลนจ์ทัวร์ในปี 1998 ในปี 2007 เขาได้รองแชมป์โดยแพ้ให้กับ จอห์น ฮิกกินส์ในเวิลด์สนุกเกอร์แชมเปียนชิป ต่อมาได้คว้าแชมป์รายการมาสเตอส์ถึงสามครั้งในปี 2008 ปี 2010 และ ปี 2013 รายการยูเคแชมเปียนชิปในปี 2012 และ รายการเวิลด์แชมเปียนชิป ปี 2014 เขากลายเป็นผู้เล่นคนที่เก้าที่ได้ทริปเปิลคราวน์ รวมทั้งรายการอื่นที่เขาชนะได้แก่ เวลส์โอเพนในปี 2008 เซี่ยงไฮ้มาสเตอส์ ในปี 2011 เป็นที่รู้จักกันดีในฐานะผู้เล่นที่เหนียว เซลบียังเป็นผู้เล่นที่เข้าเบรกดีและรวมเซนจูรีเบรกได้มากกว่า 350 ครั้งในอาชีพของเขา ฉายา "เดอะเจสเตอร์ฟรอมเลสเตอร์" (The Jester from Leicester) ได้ตั้งฉายาให้กับพิธีกรสนุกเกอร์ ริชาร์ด เบียร์ (Richard Beare)

เซลบียังเป็นนักเล่นพูลและได้แชมป์เวิลด์เอทบอล (world eight-ball champions) ในปี 2006

## อ้างอิง

หมวดหมู่:นักสนุกเกอร์ชาวอังกฤษ
หมวดหมู่:บุคคลจากเลสเตอร์
หมวดหมู่:แชมป์โลกสนุกเกอร์
มาร์ก วิลเลียมส์

**มาร์ก เจมส์ วิลเลียมส์** () เกิดเมื่อวันที่ 21 มีนาคม ค.ศ. 1975 ในโคม เอบบิวเวล เป็นนักสนุกเกอร์อาชีพชาวเวลส์ เคยได้แชมป์เวิลด์แชมเปียนชิปถึงสามครั้งในปี 2000,  2003 และ 2018 เขายังได้รับฉายา เดอะเวลส์พอตติงแมชชีน (The Welsh Potting Machine) และ ยังเคยติดอันดับ 1 ในการจัดอันดับนักสนุกเกอร์ในอาชีพของเขา

มาร์ก วิลเลียมส์ เป็นหนึ่งในนักสนุกเกอร์เพียงสามคนที่สามารถคว้าแชมป์รายการใหญ่ทั้งสามรายการ ได้แก่ ยูเคแชมเปียนชิป, มาสเตอร์ส และเวิลด์แชมเปียนชิป ภายในฤดูกาลเดียว (2002–03) เขายังเป็นนักสนุกเกอร์ถนัดซ้ายคนแรกที่คว้าแชมป์โลก

ในอาชีพของเขา วิลเลียมส์ทำเบรกสูงสุด 147 ได้ถึง 3 ครั้ง และทำเซนจูรีเบรกมากกว่า 670 ครั้ง เขายังเป็นสมาชิกของ "Class of '92" ร่วมกับ รอนนี่ โอซัลลิแวน และจอห์น ฮิกกินส์ ซึ่งเป็นกลุ่มนักสนุกเกอร์ระดับตำนานที่เริ่มอาชีพในปีเดียวกัน

นอกจากนี้ เขายังเป็นผู้เล่นคนเดียวที่คว้าแชมป์โลกในสามรูปแบบ ได้แก่ เวิลด์สนุกเกอร์แชมเปียนชิป, ซิกซ์เรดแชมเปียนชิป และเวิลด์ซีเนียร์แชมเปียนชิป

## อ้างอิง

หมวดหมู่:นักสนุกเกอร์ชาวเวลส์
หมวดหมู่:บุคคลจากเทศมณฑลมอนมัทเชอร์
หมวดหมู่:ผู้ได้รับเครื่องราชอิสริยาภรณ์เอ็มบีอี
หมวดหมู่:แชมป์โลกสนุกเกอร์
อึสคือดาร์

**อึสคือดาร์** () เป็นนครบาลของอิสตันบูล ประเทศตุรกี บนชายฝั่งอานาโตเลีย ช่องแคบบอสพอรัส มีประชากรอาศัยอยู่ราว 5 แสนคน ในสงครามไครเมีย (ค.ศ. 1853-1856) เป็นที่ตั้งฐานทัพของอังกฤษ และของโรงพยาบาลซึ่งฟลอเรนซ์ ไนติงเกล นางพยาบาลผู้มีจิตกุศลชาวอังกฤษดูแล

## ภูมิอากาศ

## อ้างอิง

## บรรณานุกรม

*
*
* (First published 1938)
*

หมวดหมู่:เมืองในประเทศตุรกี
รายชื่อประเทศเรียงตามงบประมาณแผ่นดิน

**รายชื่อประเทศและดินแดนเรียงตามงบประมาณแผ่นดิน** เป็นรายชื่อประเทศโดยเรียงลำดับตามปริมาณงบประมาณแผ่นดินของรัฐบาลกลาง จากข้อมูลการสำรวจของ กองทุนการเงินระหว่างประเทศ (IMF) กลุ่มธนาคารโลก และ สำนักข่าวกรองกลาง (CIA)

## กองทุนการเงินระหว่างประเทศ

## ธนาคารโลก

  

## สำนักข่าวกรองกลาง

  

## ดูเพิ่ม
* งบประมาณแผ่นดินไทย

## อ้างอิง

หมวดหมู่:รายชื่อประเทศ
หมวดหมู่:การจำแนกหมวดหมู่ประเทศ
สโมสรฟุตบอลเป่ย์จิงกั๋วอัน

**สโมสรฟุตบอลเป่ย์จิงกั๋วอัน** (จีนตัวย่อ: 北京国安) เป็นบริษัทลูกในเครือ CITIC กรุ๊ป (China International Trust and Investment Corporation) ปัจจุบันใช้ สนามกีฬาผู้ใช้แรงงาน และ สนามเฟิงไท่ เป็นสนามเหย้า

## ประวัติ
### สโมสรฟุตบอลปักกิ่ง
สโมสรก่อตั้งครั้งแรกในปี 2494 เมื่อการกีฬารัฐบาลท้องถิ่นตัดสินใจที่จะมีส่วนร่วมในฟุตบอลลีกแห่งชาติของรัฐบาลจีนกลางครั้งแรกอย่างเต็มที่และตัดสินใจที่จะผสานเล่นที่ดีที่สุดจากปักกิ่งและเทียนจินในชื่อ* 'ทีมนอร์ทไชน่า*' สามารถคว้าอันดับ 4 มาครองรับจบฤดูกาล ได้รับอนุญาตให้ส่งทีมเยาวชนของพวกเขาที่เรียกว่า *ปักกิ่ง ยูธ บี* ที่จริงแล้วในชื่อ **สโมสรฟุตบอลปักกิ่ง ** ก็ยังเป็มทีมชนะเลิศ มาถึง 6 ฤดูกาล  The club would rectify this the following seasons when they went out and won the 1957 as well as the 1958 league titles จนกระทั่งปี พ.ศ. 2535 สมาคมฟุตบอลจีนได้มีการเปลี่ยนแปลง **ไชน่า เนชั่น ลีก** เพื่อพัฒนาเป็นฟุตบอลอาชีพ

### ฟุตบอลอาชีพ
left|thumb|ไชน่าซุปเปอร์ลีก แมตซ์พบกับส่านซี เป่าหรง (2007)
**สโมสรฟุตบอลเป่ย์จิงกั๋วอัน** ก่อตั้งขึ้นวันที่ 31 ธันวาคม 1992 เป็นผลมาจากการปฏิรูปวงการฟุตบอลจีน สโมสรถูกจัดตั้งขึ้นโดยกลุ่ม CITIC Guoan และคณะกรรมการการกีฬาเทศบาลกรุงปักกิ่ง ในปี พ.ศ. 2541 (2003) สโมสรลงนามในสัญญากับ บริษัท ปักกิ่งฮุนไดมอเตอร์ และได้เปลี่ยนชื่อทีมฟุตบอลชายของสโมสรเป็น**ทีมฟุตบอลปักกิ่งฮุนไดมอเตอร์** สัญญาสิ้นสุดวันที่ในต้นปี 2544 และสโมสรกลับมาใช้ชื่อเดิม

## คู่แข่ง
เซี่ยงไฮ้ เซินฮัว เป็นคู่ต่อสู้ที่น่าทึ่งที่สุดของเป่ย์จิงกั๋วอัน คนจีนถือเป็นดาร์บี้แห่งชาติ' คือการแข่งขันมากที่สุดในประวัติศาสตร์จีนอย่างมืออาชีพฟุตบอลลีกตั้งแต่ปี 2537

## เกียรติประวัติ
* **[[ไชนีสซูเปอร์ลีก]]**: 1 สมัย
:: 2009

* **[[เอฟเอคัพ (จีน)|เอฟเอคัพ]]**: 5 สมัย
:: 1985, 1996, 1997, 2003, 2018

* **[[ไชนีสซุปเปอร์คัพ]]**: 2 สมัย
:: 1997, 2003

## ผลงานในถ้วยเอเชีย
* **[[เอเอฟซีแชมเปียนส์ลีก]]**: 6 ครั้ง
:: เอเอฟซีแชมเปียนส์ลีก 2015: รอบ 16 ทีมสุดท้าย
:: เอเอฟซีแชมเปียนส์ลีก 2013: รอบ 16 ทีมสุดท้าย
:: เอเอฟซีแชมเปียนส์ลีก 2012: รอบแบ่งกลุ่ม
:: เอเอฟซีแชมเปียนส์ลีก 2010: รอบ 16 ทีมสุดท้าย
:: เอเอฟซีแชมเปียนส์ลีก 2009: รอบแบ่งกลุ่ม
:: เอเอฟซีแชมเปียนส์ลีก 2008: รอบแบ่งกลุ่ม

* เอเชียนคัพวินเนอร์คัพ : 2 ครั้ง
:: เอเชียนคัพวินเนอร์คัพ 1998-1999: รอบ 3
:: เอเชียนคัพวินเนอร์คัพ 1997-1998: รอบ 3

### รายละเอียดถ้วยเอเชีย

## ผู้เล่น
### ผู้เล่นชุดปัจจุบัน

## อ้างอิง

## แหล่งข้อมูลอื่น
* The Great Wall Cup of Beijing 
* Official site of Beijing Guoan Football Club 

ป
หมวดหมู่:สโมสรกีฬาที่ก่อตั้งในปี พ.ศ. 2535
ป
โฟลเรนติโน เปเรซ

**โฟลเรนติโน เปเรซ โรดริเกซ** (, ; 8 มีนาคม ค.ศ. 1947) เป็นนักธุรกิจชาวสเปนและประธานสโมสรฟุตบอลเรอัลมาดริด รวมถึงเป็นประธานและซีอีโอ Grupo ACS ซึ่งเป็นบริษัทวิศวกรรมโยธา เขาได้รับการยกย่องอย่างกว้างขวางว่าเป็นหนึ่งในประธานสโมสรที่ยิ่งใหญ่ที่สุดตลอดกาล

## ประวัติ
เปเรซเกิดในกรุงมาดริด ประเทศสเปน พ่อของเขาเป็นช่างซ่อมเครื่องยนต์แถบเมืองซาราโกซา แม่เป็นพนักงานในห้างสรรพสินค้าแห่งหนึ่งในกรุงมาดริด เปเรซเรียนจบสารพัดช่างยนต์เหมือนพ่อที่มหาวิทยาลัยเทคนิคมาดริด และได้สมัครเข้าร่วมเป็น ส.ส. ของพรรคสหภาพศูนย์ประชาธิปไตยสเปนตั้งแต่ ค.ศ. 1979

## วงการฟุตบอล
หลังจากเปเรซหมดอำนาจกับการเมืองในประเทศแล้วเขาได้หันมาสนใจในด้านกีฬา โดยสิ่งที่เขาหวังคือ การเป็นเจ้าของธุรกิจสโมสรฟุตบอลแห่งหนึ่งในประเทศสเปน ใน ค.ศ. 2004 เขาได้รับการเสนอชื่อให้เป็นเจ้าของกิจการสโมสรฟุตบอลบาร์เซโลนาแต่เขาก็ปฏิเสธ เพราะในปีนั้นเขาได้มีเงินทุนในการซื้อกิจการต่ำมาก เพราะเหตุการณ์เศรษฐกิจใน ค.ศ.  2004 ของประเทศสเปน และ 5 ปีต่อมา เขาได้รับการแต่งตั้งเป็นประธานของสโมสรฟุตบอลเรอัลมาดริดใน ค.ศ. 2009

## อ้างอิง
*Official website

หมวดหมู่:สโมสรฟุตบอลเรอัลมาดริด
หมวดหมู่:นักธุรกิจชาวสเปน
หมวดหมู่:บุคคลที่ยังมีชีวิตอยู่
รายพระนามจักรพรรดิเม็กซิโก

**จักรพรรดิแห่งเม็กซิโก** () เป็นพระบรมราชอิสริยยศของประมุขแห่งรัฐและผู้ปกครองเม็กซิโกในสองช่วงเวลาที่ไม่ต่อเนื่องกันในช่วงคริสต์ศตวรรษที่ 19

จากการที่เม็กซิโกประกาศเอกราชจากสเปนเมื่อ ค.ศ. 1821 ทำให้เม็กซิโกสถาปนารัฐเอกราชซึ่งปกครองในระบอบราชาธิปไตย เรียกว่า จักรวรรดิเม็กซิโกที่ 1 (1822–1823) หลังจากนั้นได้มีการปกครองแบบสาธารณรัฐอยู่ระยะเวลาหนึ่งและเม็กซิโกได้กลับมาปกครองระบอบราชาธิปไตยอีกครั้งเป็นช่วงสั้นๆ ในช่วงคริสต์ทศวรรษที่ 1860 เรียกว่า จักรวรรดิเม็กซิโกที่ 2 (1864–1867) ทั้งสองจักรวรรดินี้ จักรพรรดิผู้ครองสิริราชสมบัติได้ถูกใช้กำลังถอดถอนจากสิริราชสมบัติและประหารชีวิตทั้งสิ้น
## จักรวรรดิเม็กซิโกที่ 1 (1822–1823)

### พระราชกฤษฎีกา
สภาร่างรัฐธรรมนูญแห่งเม็กซิโกได้ออกประกาศพระราชกฤษฎีกา เมื่อวันที่ 22 มิถุนยาน 1822   มีเนื้อความว่า:

* มาตรา 1  พระเจ้าแผ่นดินเม็กซิโกนอกจากจะทรงเป็นกลางและเป็นไปตามรัฐธรรมนูญแล้ว ยังมีการสืบราชสันตติวงศ์ต่อกันด้วย
* มาตรา 2  ด้วยเหตุนี้ หากจักรพรรดิองค์ปัจจุบันเสด็จสวรรคต ผู้สืบราชสมบัติคือ ดอน อากุสติน เฆโรนิโม เด อิตูร์บิเด พระราชโอรสพระองค์ใหญ่ ซึ่งรัฐธรรมนูญของจักรวรรดิจะกำหนดลำดับการสืบราชสันตติวงศ์
* มาตรา 3  เรียกพระราชอิสริยยศมกุฎราชกุมารว่า "สมเด็จพระราชกุมาร" (Prince Imperial) และดำรงฐานันดรศักดิ์ที่ อิมพีเรียลไฮเนส
* มาตรา 4  พระราชบุตรในสมรสและถูกต้องตามกฎหมายของสมเด็จพระจักรพรรดิจะดำรงพระอิสริยยศ "เจ้าชาย/เจ้าหญิงเม็กซิกัน" (Mexican Princes) และดำรงฐานันดรศักดิ์ที่ ไฮเนส
* มาตรา 5  ดอน โฆเซ โฆอากิน เด อิตูร์บิเด อี อาร์เรกี พระบรมราชชนกในสมเด็จพระจักรพรรดิ ให้ดำรงพระอิสริยยศ "เจ้าชายแห่งสหภาพ" (Prince of the Union) และดำรงฐานันดรศักดิ์ที่ ไฮเนส ตลอดพระชนม์ชีพ
* มาตรา 6  และให้ ดอญญา มาริอา นิโกลาซา เด อิตูร์บิเด อี อารัมบูโร พระเชษฐภคินีในสมเด็จพระจักรพรรดิ ดำรงพระอิสริยยศ "เจ้าหญิงแห่งอิตูร์บิเด" (Princess of Iturbide) และดำรงฐานันดรศักดิ์ที่ ไฮเนส ตลอดพระชนม์ชีพ

## จักรวรรดิเม็กซิโกที่ 2(1864–1867)
[thumb|300px|การถวายสิริราชสมบัติเม็กซิโกแด่ [จักรพรรดิมัคซีมีลีอานที่ 1 แห่งเม็กซิโก|อาร์ชดยุกมัคซีมีลีอานแห่งออสเตรีย ในปี 1864 โดยสภาผู้แทนราษฎรเม็กซิโก]]

### พระราชกฤษฎีกา
คณะรัฐบาลทหารโดยพรรคอนุรักษ์นิยมได้ออกพระราชกฤษฎีกาเมื่อวันที่ 11 กรกฎาคม 1863 มีเนื้อความว่า:

* มาตรา 1  ชาติเม็กซิโกปกครองด้วยระบอบราชาธิปไตยแบบทรงเป็นกลางและสืบราชสันตติวงศ์ โดยมีเจ้าชายที่ทรงนับถือโรมันคาทอลิกเป็นพระประมุข
* มาตรา 2  องค์พระประมุขจะดำรงพระบรมราชอิสริยยศเป็น จักรพรรดิแห่งเม็กซิโก
* มาตรา 3  พระราชบัลลังก์จักรวรรดิเม็กซิโกจะตกเป็นของ อาร์ชดยุกมัคซีมีลีอานแห่งออสเตรียและพระราชสันตติวงศ์ของพระองค์ โดยศักดิ์และสิทธิ์อันชอบแล้ว
* มาตรา 4  ในกรณีที่อาร์ชดยุกมัคซีมีลีอานไม่ทรงรับราชสมบัติ ให้พระราชบัลลังก์ตกเป็นของจักรพรรดินโปเลียนที่ 3 แห่งฝรั่งเศส ในฐานะเจ้านายอีกพระองค์หนึ่งที่ทรงนับถือโรมันคาทอลิก

## ดูเพิ่ม
*ประวัติศาสตร์เม็กซิโก
*รายพระนามคู่อภิเษกสมรสในจักรพรรดิเม็กซิโก
*จักรวรรดิเม็กซิกันที่ 1
*จักรวรรดิเม็กซิกันที่ 2

ม
ร
หมวดหมู่:จักรพรรดิเม็กซิโก
*
ราชวงศ์สุย

**ราชวงศ์สุย** (; ) เป็นราชวงศ์ที่ทรงอำนาจทางการทหารแต่มีระยะเวลาการปกครองที่ค่อนข้างสั้น สถาปนาขึ้นเมื่อปี พ.ศ. 1124 ภายหลังจากยุคราชวงศ์เหนือ-ใต้ โดยจักรพรรดิสุยเหวิน (หยางเจียน) อดีตแม่ทัพแห่งราชวงศ์โจวเหนือ โดยในรัชกาลของพระองค์ทรงสามารถรวบรวมแผ่นดินจีนให้เป็นปึกแผ่นอีกครั้ง มีนครฉางอันเป็นเหมืองหลวงระหว่าง พ.ศ. 1124 - พ.ศ. 1148 และต่อมาย้ายไปนครลั่วหยางระหว่าง พ.ศ. 1148 - พ.ศ. 1161  แต่ราชวงศ์สุยมีอันต้องล่มสลายลงในปี พ.ศ. 1161 ในรัชกาลจักรพรรดิสุยหยาง(หยางกว่าง) พระราชโอรสองค์รองของสุยเหวิน

จักรพรรดิสุยเหวิน ดำเนินนโยบายอย่างแยบยล โดยการหล่อหลอมเอาวัฒนธรรมแต่ละแคว้นเข้าด้วยกัน เพื่อผสมผสานให้แต่ละแคว้นมีความเป็นปึกแผ่น โดยมีการผสมผสานหลักการของศาสนาพุทธที่หยางเจียนนับถือ เข้ากับลัทธิขงจื๊อและลัทธิเต๋า แล้วนำมาพัฒนาเป็นการสร้างความมั่นคงให้แก่กฎหมายของราชวงศ์ โดยแม้ต่อมา ราชวงศ์ถังจะสถาปนาขึ้น ก็ยังรับเอาวัฒนธรรมการหล่อหลอมคำสอนศาสนามาใช้ต่อเนื่อง หลังจากนั้น ทรงดำเนินนโยบายให้ขุนนางในราชสำนักรวมไปถึงเชื้อพระวงศ์ได้แต่งงานกับชนเผ่าต่าง ๆ เพื่อเป็นการเจริญสัมพันธไมตรี เพราะโดยพื้นเพเดิมนั้น ทั้งหยางเจียนและพระมเหสี ก็ทรงเป็นตระกูลจีนแท้ผสมกับชนเผ่าเติร์กอยู่แล้ว 

สุยหยางตี้ทรงดำเนินนโยบาย ขุดคลองต้ายุ่นเหอขนาดมหึมา ยาวกว่า 2,500 กิโลเมตร จากนครลั่วหยางเป็นศูนย์กลาง ขึ้นเหนือสู่จั๋วจวิน (ปักกิ่งปัจจุบัน) ลงใต้ไปถึงเมืองอู๋หาง (หางโจวปัจจุบัน) เป็นการเชื่อมแม่น้ำไห่เหอ แม่น้ำฮวงโห แม่น้ำหวยเหอ แม่น้ำแยงซีเกียง และแม่น้ำเฉียนถังเจียงเข้าด้วยกัน เพื่อการขนส่งสินค้า การท่องเที่ยวดินแดนเจียงหนาน และเพื่อเชื่อมต่อดินแดนภาคเหนือและใต้เข้าด้วยกัน รวมไปถึง การสร้างยุ้งฉางกักตุนสินค้าขนาดใหญ่โต เพื่อรองรับสินค้าเกือบตลอดแนวคลอง คลองขุดสายนี้นับเป็นโครงการอันยิ่งใหญ่แห่งหนึ่งในประวัติศาสตร์จีน

มีการริเริ่มการสอบจอหงวน เป็นครั้งแรก ทั่วราชอาณาจักร เพื่อคัดเลือกผู้ที่มีความสามารถเข้ามารับราชการในตำแหน่งขุนนาง  ทำให้แต่เดิม ที่ขุนนางจะมีเพียงแต่ชนชั้นสูงที่สืบทอดสกุลต่อกันมา ทำให้อาจจะมีแต่ตำแหน่งแต่ไร้ความสามารถ จึงได้ผู้ที่มีฝีมือและความรู้อย่างแท้จริง ซ้ำยังทำให้ประชาชนได้มีโอกาสมารับราชการในราชวัง นับว่าเป็นการลดการเหลื่อมล้ำทางสังคมอีกด้วย

แต่ต่อมา เมื่อหยางกว่างขึ้นครองราชย์ ทรงประกาศสงครามกับชนเผ่าต่าง ๆ ทำให้ทรงขยายพื้นที่ทางด้านตะวันตกได้พอสมควร ซ้ำยังยกทัพไปบุกเกาหลีและแมนจู แต่ไม่ประสบความสำเร็จเพราะด้วยประสบกับความหนาวเหน็บ ซ้ำยังไม่มีการควบคุมทัพที่ดีพอ ทำให้พ่ายศึก ตามพงศาวดารกล่าวไว้ว่า 

ซึ่งสุยหยางตี้บัญชาให้ยกทัพขนาดมหึมานี้  ถึง 4 ครั้ง ทำให้ราชวงศ์สุย เสียหายอย่างหนัก ด้วยเหตุนี้ จึงการการก่อจลาจลทั่วทุกหัวระแหง ที่ใหญ่ ๆ มี 3 กลุ่ม อันได้แก่ กองกำลังหวากัง นำโดยใจ๋หยางและหลี่มี่ กองกำลังเจียงไหว นำโดยตู้ฝูเว่ย และกองกำลังเหอเป่ย นำโดยโต้วเจี้ยนเต๋อ รวมไปถึงการก่อกบฏในราชสำนักเองอีกด้วย สุดท้าย สุยหยางตี้ถูกลอบปลงพระชนม์โดยพระประยูรฐาติของพระองค์ นำโดยอวี้เหวินฮั่วจี๋ ราชวงศ์สุยถึงกาลอาวสาน เมื่อปี พ.ศ. 1161

## อ้างอิง

หมวดหมู่:ราชวงศ์จีน
หมวดหมู่:ราชวงศ์สุย
หมวดหมู่:รัฐสิ้นสภาพในประวัติศาสตร์จีน
หมวดหมู่:รัฐสิ้นสภาพในทวีปเอเชีย
สุย
หมวดหมู่:รัฐสิ้นสภาพในประเทศจีน